Vedran Ćorluka

Vedran Ćorluka (rođen u Derventi, 5. februara 1986) hrvatski je nogometni reprezentativac podrijetlom iz sela Modran kod Dervente.

Karijera

Nogomet je počeo igrati kad mu je bilo osam godina u omladinskoj školi zagrebačkog Dinama. Tamo je igrao u svim uzrasnim kategorijama, da bi s vremenom postao glavnim igračem seniorskog tima. Sezone 2004./05. iz Dinama je poslan na posudu u zaprešićki Inter s kojim je postao vice-šampion Hrvatske, te dobio poziv u hrvatsku U-21 reprezentaciju. U mladoj je reprezentaciji igrao kratko, no iz razloga što mu je selektor Slaven Bilić, koji ga je pozvao u U-21 ekipu, ukazao povjerenje i u A-selekciji gdje je Ćorluka blistao kao desni bek u susretima sa Andorom (7:0) i Engleskom (2:0).

Visok je 193 cm, i igra glavom mu je jedan od aduta. Također ga krasi velika sigurnost koju je pokazao u susretima sa Arsenalom i Engleskom reprezentacijom. Prigovarali su mu zbog "hodanja na petama" i sporosti, no, svojom igrom uvijek bi utišao sve kritičare. Jedno vrijeme ga je trener Branko Ivanković htio koristiti kao centarfora, ali je ta ideja propala.

Nakon susreta sa Engleskom pojavila se priča o velikom zanimanju italijanskog Milana koji je spreman platiti i do 10 miliona eura za talentiranog igrača. Kasnije je i trener slavnog italijanskog kluba Ćorluku usporedio sa stoperom Tudorom. Vedran Corluka: City’s defense just got immensely better ; soccerblog.com, arhiv: 2. augusta 2007, pristupljeno: 13. septembra 2015. Par puta ga je pratio engleski Tottenham, koji je javno objavio zanimanje za Ćorluku. 1. augusta 2007. izvršni dopredsjednik Dinama Zdravko Mamić potvrdio je da je Vedran novi član Manchester Cityja. Konačan iznos transfera je, navodno, iznosio 13 miliona eura.

U Manchester Cityju je već nakon druge utakmice bio u timu kola i postao standardan na desnom beku. Do kraja sezone igrao je standarno dobro, zaradivši veliku naklonost navijača. Ipak, posljednjeg dana ljetnog prijelaznog roka 2008, za svotu za koju ga je i doveo, Manchester City prodaje ga londonskom Tottenhamu.

U januaru 2012. Ćorluka je posuđen na šest mjeseci Bayer Leverkusenu. Po isteku iste, odlazi u ruski Lokomotiv za 7 miliona eura.

 Reprezentativna karijera 
Vedran nastupa za reprezentaciju Hrvatske od 2006. godine, a nastupao je na EP 2008. i EP 2012.

 Reference 

 Vanjski linkovi 



Kategorija:Rođeni 1986.
Kategorija:Hrvatski nogometaši
Kategorija:Biografije, Derventa
Kategorija:Nogometaši Dinamo Zagreba
Kategorija:Nogometaši Inter Zaprešića
Kategorija:Nogometaši Manchester Cityja
Kategorija:Nogometaši Tottenham Hotspura
Kategorija:Nogometaši Bayer 04 Leverkusena
Kategorija:Nogometaši Lokomotiv Moskve
Kategorija:Igrači na Evropskom prvenstvu u nogometu 2008.
Kategorija:Igrači na Evropskom prvenstvu u nogometu 2012.
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Živi ljudi